**รายงานการประชุมสภาองค์การบริหารส่วนตำบลบุพราหมณ์**

**สมัยสามัญ สมัยที่ ๓ ครั้งที่ ๓ ประจำปี พ.ศ. ๒๕๖๒**

**วันพุธที่ ๒๑ สิงหาคม พ.ศ. ๒๕๖๒ เวลา ๑๒.๓๐ น.**

**ณ ห้องประชุมสภาองค์การบริหารส่วนตำบลบุพราหมณ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายฉลอง แย้มจันทึก | ประธานสภาฯ | *ฉลอง แย้มจันทึก* |  |
| ๒ | นายเสนอ เจริญราษฎร์ | สมาชิกหมู่ที่ ๑ | *เสนอ เจริญราษฎร์* |  |
| ๓ | นายเพียร นาแล | สมาชิกหมู่ที่ ๑ | *เพียร นาแล* |  |
| ๔ | นายสมจิตร์ กัลป์ลา | สมาชิกหมู่ที่ ๒ | *สมจิตร์ กัลป์ลา* |  |
| ๕ | นางสาวยุพิน มาลัย | สมาชิกหมู่ที่ ๒ | *ยุพิน มาลัย* |  |
| ๖ | นายสงกรานต์ ป้องหอม | สมาชิกหมู่ที่ ๓ | *สงกรานต์ ป้องหอม* |  |
| ๗ | นายโสริยา สิงห์เคน | สมาชิกหมู่ที่ ๓ | *โสริยา สิงห์เคน* |  |
| ๘ | นายสมครบ สุมะหิงค์พันธ์ | สมาชิกหมู่ที่ ๕ | *สมครบ สุมะหิงค์พันธ์* |  |
| ๙ | นายจารุวัฒน์ ลักษณะพรมราช | สมาชิกหมู่ที่ ๕ | *จารุวัฒน์ ลักษณะพรมราช* |  |
| ๑๐ | นายสุวัฒน์ กองธรรม | สมาชิกหมู่ที่ ๖ | *สุวัฒน์ กองธรรม* |  |
| ๑๑ | นายดาว ช่อทองสุวรรณ์ | สมาชิกหมู่ที่ ๖ | *ดาว ช่อทองสุวรรณ์* |  |
| ๑๒ | นางสมหมาย พิมรัตน์ | สมาชิกหมู่ที่ ๗ | *สมหมาย พิมรัตน์* |  |
| ๑๓ | นายธนวัฒน์ บุตรดีวงษ์ | สมาชิกหมู่ที่ ๗ | *ธนวัฒน์ บุตรดีวงษ์* |  |
| ๑๔ | นายสุนทร ปั้นจันอัด | สมาชิกหมู่ที่ ๙ | *สุนทร ปั้นจันอัด* |  |
| ๑๕ | นายสวงค์ ฉิมกิ่ง | สมาชิกหมู่ที่ ๑๐ | *สวงค์ ฉิมกิ่ง* |  |
| ๑๖ | นายธนนท์ ทานกิ่ง | สมาชิกหมู่ที่ ๑๐ | *ธนนท์ ทานกิ่ง* |  |
| ๑๗ | ส.ต.ท.เดชา วรรณมร | เลขานุการสภาฯ | *เดชา วรรณมร* |  |

**ผู้ลาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **หมายเหตุ** |
| ๑ | นายมนต์ชัย ประชุมชน | รองประธานสภาฯ | ลา |
| ๒ | นายประโยชน์ ช่างไม้ | สมาชิกหมู่ที่ ๔ | ลา |
| ๓ | นายกฤติ อาบพรมราช | สมาชิกหมู่ที่ ๘ | ลา |
| ๔ | นายมานพ นาทสูงเนิน | สมาชิกหมู่ที่ ๙ | ลา |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายบุญสม ประถมพรมราช | รองนายก อบต. | *บุญสม ประถมพรมราช* |  |
| ๒ | นางสาวปวีณา ขอมีกลาง | เลขานุการ นายก อบต. |  *ปวีณา ขอมีกลาง* |  |
| ๓ | นายวชิรเจต พาพันธ์ | จพง.พัฒนาชุมชน |  *วชิรเจต พาพันธ์* |  |
| ๔ |  นายภูดิศ บุญประคอง |  ผช.นักวิเคราะห์ |  *ภูดิศ บุญประคอง* |  |
| ๕ |  นายวิทยา เฮียงโฮม | พนักงานขับรถยนต์ |  *วิทยา เฮียงโฮม* |  |
| ๖ |  นายสงกรานต์ มีมาก | ผช.จพง.สาธารณสุข |  *สงกรานต์ มีมาก* |  |
| ๗ |  น.ส.สกุลรัตน์ รุ่งเพชรเจริญ | ผช.จพง.พัสดุ |  *สกุลรัตน์ รุ่งเพชรเจริญ* |  |
| ๘ |  น.ส.ธัญญากร หลิตากิจ | ผช.จพง.ธุรการ |  *ธัญญากร หลิตากิจ* |  |
| ๙ |  น.ส.จารุวรรณ์ หลิตากิจ |  ผอ.กองคลัง |  *จารุวรรณ์ หลิตากิจ* |  |
| ๑๐ |  นายรณชัย แก้วอุดม | นักวิเคราะห์ฯ |  *รณชัย แก้วอุดม* |  |
| ๑๑ |  น.ส.ณัชชา ปลั่งประมูล | จพง.การเงินและบัญชี |  *ณัชชา ปลั่งประมูล* |  |
| ๑๒ |  น.ส.วนัญญา สุดดี | จพง.จัดเก็บรายได้ |  *วนัญญา สุดดี* |  |
| ๑๓ |  น.ส.ชินนาฎ กาญจนธนากุล | หัวหน้าสำนักปลัดฯ |  *ชินนาฎ กาญจนธนากุล* |  |
| ๑๔ | น.ส.อุไรรัตน์ ขีดกลาง | จพง.การเงินและบัญชี | *อุไรรัตน์ ขีดกลาง* |  |
| ๑๕ |  นายรุธ พันธ์ภูมิ | ผอ.กองการศึกษา |  *รุธ พันธ์ภูมิ* |  |
| ๑๖ | นายสุกฤษฏิ์กานต์ พราหมณ์ตะขบ | ช่างโยธา |  *สุกฤษฏิ์กานต์ พราหมณ์ตะขบ* |  |

**เริ่มประชุมเวลา** เวลา ๑๐.๐๐ น.

ประธานสภาฯ เมื่อที่ประชุมพร้อมแล้วผมขอเปิดการประชุมสภาองค์การบริหารส่วนตำบลบุพราหมณ์

 สมัยสามัญ สมัยที่ ๓ ครั้งที่ ๓ ประจำปี พ.ศ. ๒๕๖๒ ตามระเบียบวาระการประชุมดังนี้

**ระเบียบวาระที่ ๑ เรื่องที่ประธานจะแจ้งต่อที่ประชุม**

ประธานสภาฯ - เรื่อง นายมนต์ชัย ประชุมชน รองประธานสภาฯอบต. นายประโยชน์ ช่างไม้ ส.อบต. หมู่ ๔ นายกฤติ อาบพรมราช ส.อบต.หมู่ ๘ มานพ นาทสูงเนิน ส.อบต. หมู่ ๙ ขอลา การประชุม - เรื่อง ประชาสัมพันธ์โครงการฝึกอบรมเชิงปฏิบัติการหลักสูตร”บทบาทหน้าที่ประธานสภา ท้องถิ่น สมาชิกประธานสภาท้องถิ่นและผู้บริหารท้องถิ่นต้องทำอย่างไรในห้วงเวลาใกล้สิ้น ปีงบประมาณและเริ่มงบประมาณใหม่ สำหรับเสนอต่อการประชุมสภาท้องถิ่นของ ผู้บริหาร และการประชุมสภาท้องถิ่นเพื่อกลั่นกรองงบประมาณการจัดทำร่างนโยบาย สำหรับผู้บริหารภายใต้กฎหมายใหม่” วันที่ ๔- ๖ กันยายน ๒๕๖๒ ณ.โรงแรมชาญชล รีสอร์ท อำเภอคลองใหญ่ จังหวัดตราด ถ้ามีท่านใดสนใจสอบถามสมัครเข้าร่วมโครงการ ได้ที่สำนักปลัดฯเพื่อเพิ่มพูนความรู้ให้กับตัวพวกเราและจะได้นำความรู้มาใช้ในการ พัฒนาองค์กรและพัฒนาตำบลของเราต่อไป

มติที่ประชุม รับทราบ

ประธานสภาฯ การประชุมครั้งที่ผ่านมามีเรื่องที่ผมขอความร่วมมือและฝากท่านผู้บริหารไว้ว่าก่อนที่จะเข้าสู่วาระการประชุมผมได้ขอให้พนักงาน ลูกจ้าง ลงไปทำงานแต่ก็ขอความร่วมมือให้เหลือไว้กองละ ๑ คนเผื่อ สภามีข้อสงสัยในส่วนไหนจะได้สอบถามได้ แต่กองช่างกลับลงไปหมดไม่สนใจคำขอของสภาเลย ไม่ให้ความร่วมมือ ไม่ให้เกียรติสภาเลย ฝากท่านรอง นายก ทั้ง ๒ ท่านไว้และผมขอร้องให้แจ้งกองช่างมาชี้แจงให้สภาทราบว่ามี ปัญหาหรือภารกิจเร่งด่วนประการใดจึงให้ความร่วมมือไม่ได้ ในวันนี้ ขอเชิญชี้แจงให้ทราบด้วยครับ

นายสุกฤษฏิ์กานต์ พราหมณ์ตะขบ เรียนประธานสภา รองนายก อบต.ฯ สมาชิกสภาฯ และผู้เข้าร่วมประชุมทุกท่าน ผมช่างโยธา ขอเรียนให้ทราบว่าในวันที่ผ่านมาทางกองช่างมีภารกิจไปนำผู้รับจ้างเข้าชี้จุดแก้ไขงานโครงการขุดลอกคลอง หมู่ที่ ๕ ว่าให้ดำเนินการแก้ไขจุดไหน จากจุดไหนไปถึงจุดไหนจึงไม่ได้อยู่ร่วมประชุมด้วยครับ

ประธานสภาฯ ทางกองช่างแจ้งว่าในวันที่ผ่านมาทางกองช่างมีภารกิจไปนำผู้รับจ้างเข้าชี้จุดแก้ไขงานโครงการขุดลอกคลอง หมู่ที่ ๕ ขอถามว่าจะต้องออกไปดูพร้อมกันทั้งกองเลยหรือเพราะวันนี้ทางกองช่างก็มีเจ้าหน้าที่หลายท่านจะเหลือไว้สักคนไม่ได้เลยหรือ ถ้าจะให้เอาเอกสารมาแสดงก็จะหาว่าเกินไป จึงขอฝากทางท่านผู้บริหารช่วยดูแลด้วยนะครับ

มติที่ประชุม รับทราบ

**ระเบียบวาระที่ ๒ เรื่องรับรองรายงานการประชุม**

ประธานสภาฯ ตามรายงานการประชุมสภาองค์การบริหารส่วนตำบลบุพราหมณ์ สมัยสามัญ สมัยที่ ๓ ครั้งที่ ๒ ประจำปี ๒๕๖๒ เมื่อวันที่ ๑๔ สิงหาคม ๒๕๖๒ (รายละเอียดตาม เอกสารที่ แจก) ขอให้สมาชิกทุกท่านได้ตรวจสอบและขอมติ

มติที่ประชุม มีมติรับรองเป็นเอกฉันท์

**ระเบียบวาระที่ ๓ เรื่องกระทู้ถาม**

 ๓.๑ ส.อบต.หมู่ที่ ๔ ส่งกระทู้ถามเรื่อง แบบการก่อสร้างอาคารศูนย์วิสาหกิจชุมชน (กลุ่มพืชสมุนไพร) ดำเนินการเสร็จแล้วหรือยัง

ประธานสภาฯ ในวาระนี้มีกระทู้ถามผู้บริหาร จาก ส.อบต.หมู่ที่ ๔ เรื่อง แบบการก่อสร้างอาคารศูนย์วิสาหกิจชุมชน (กลุ่มพืชสมุนไพร) ดำเนินการเสร็จแล้วหรือยัง ขอเชิญผู้บริหารตอบครับ

นางสาวปวีนา ขอมีกลาง เรียนประธานสภาฯ สมาชิกสภาฯ และผู้เข้าร่วมประชุมทุกท่าน ดิฉันเลขานุการนายก อบต. ขอมอบให้กองช่างตอบค่ะ

นายสุกฤษฏิ์กานต์ พราหมณ์ตะขบ เรียนประธานสภา รองนายก อบต.ฯ สมาชิกสภาฯ และผู้เข้าร่วมประชุมทุกท่าน ผมช่างโยธา ขอเรียนว่ากำลังเขียนปรับปรุงแบบให้มีขนาดและราคาที่เหมาะสมสอดคล้องกับงบประมาณที่ตั้งไว้เพื่อที่จะได้นำเสนอไปให้วิศวกรรับรองแบบให้ต่อไปแต่โครงการนี้มีรายละเอียดค่อนข้างมากจึงต้องใช้เวลา ผมไม่มีเจตนาที่จะทำให้โครงการล่าช้าแต่อย่างใดแต่ก็จะรีบดำเนินการให้แล้วเสร็จโดยเร็วต่อไปและโครงการนี้เป็นโครงการของปีงบประมาณ พ.ศ.๒๕๖๒ ถ้าดำเนินการไม่ทันในปีนี้จริงๆ ผมขอรบกวนให้สภาฯช่วยกันเงินไว้ก่อนครับ

ประธานสภาฯ โครงการพัฒนาทุกโครงการผมอยากให้ทำให้เสร็จในปีงบประมาณนี้และขอฝากผ่านท่านรอง นายก.ไปยังท่าน นายก อบต.ช่วยเร่งรัดดำเนินโครงการตามงบประมาณค้างจ่ายของปีงบประมาณ ๒๕๖๑ (เบิกตัดปี) ซึ่งจะครบ ๒ ปี แล้ว ผมได้ติดตามเร่งรัดอยู่เป็นประจำเพราะอยากให้ประชาชนได้รับประโยชน์ครับ

มติที่ประชุม รับทราบ

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ**

 **๔.๑. เรื่องการพิจารณาให้ความเห็นชอบร่างข้อบัญญัติงบประมาณรายจ่ายประจำปี งบประมาณ พ.ศ. ๒๕๖๓ ในวาระที่ ๒ (ขั้นแปรญัตติ) และในวาระที่ ๓ (ขั้นเห็นชอบให้ตราเป็นข้อบัญญัติ)**

ประธานสภาฯ การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓ เมื่อวันที่ ๑๔ สิงหาคม พ.ศ. ๒๕๖๒ สภาได้มีการตั้งคณะกรรมการแปรญัตติ ร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓ โดยคณะกรรมการได้เลือกนายสุนทร ปั้งจันอัด เป็นประธาน ขอเชิญคณะกรรมการแปรญัตติชี้แจงต่อสภาฯ

นายสุนทร ปั้งจันอัด เรียน ประธานสภา สมาชิกสภาองค์การบริหารส่วนตำบลบุพราหมณ์และผู้เข้าร่วมประชุมทุกท่าน กระผมประธานคณะกรรมการแปรญัตติ ร่างข้อบัญญัติงบประมาณรายจ่ายประจำปีงบประมาณ พ.ศ.25๖๓ ได้ดำเนินการประชุมเพื่อพิจารณาแปรญัตติตามที่ได้รับมอบหมายจากสภาองค์การบริหารส่วนตำบลบุพราหมณ์ ซึ่งเมื่อครบกำหนดแล้วไม่มีผู้ใดเสนอขอแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖๓ ดังนั้น คณะกรรมการฯ จึงได้พิจารณาโดยละเอียดรอบคอบแล้วเห็นว่า

๑. ชื่อร่างข้อบัญญัติเหมาะสมให้คงไว้ตามเดิม

๒. หลักการและเหตุผลได้จัดทำไว้ถูกต้องแล้ว ไม่มีผู้ใดขอแก้ไขคงไว้ตามร่างเดิม

๓. การตั้งงบประมาณรายรับและงบประมาณรายจ่ายได้จัดทำไว้ถูกต้องตามระเบียบวิธีการงบประมาณขององค์กรปกครองส่วนท้องถิ่นและตามหนังสือสั่งการแนวทางการปฏิบัติการจัดทำงบประมาณรายจ่ายประจำปีงบประมาณ ๒๕๖๓ ของกรมส่งเสริมการปกครองส่วนท้องถิ่นให้คงไว้ตามร่างเดิม

๔. คณะกรรมการแปรญัตติ เห็นว่าร่างข้อบัญญัติงบประมาณรายจ่ายประจำปี งบประมาณ พ.ศ.25๖๓ ถูกต้องเหมาะสม ให้คงไว้ตามร่างเดิมไม่มีการแก้ไข ฉะนั้น จึงเสนอร่างข้อบัญญัติงบประมาณรายจ่ายประจำปีงบประมาณ พ.ศ. 25๖๓ ที่คณะกรรมการแปรญัตติ ได้พิจารณาแล้วส่งต่อประธานสภาองค์การบริหารส่วนตำบลบุพราหมณ์ เพื่อนำเสนอต่อสภาองค์การบริหารส่วนตำบลบุพราหมณ์ได้ร่วมกันพิจารณาในวาระที่สอง และ วาระที่สาม ตามลำดับต่อไป

ประธานสภาฯ มีสมาชิกสภาฯ ท่านใดจะขอแก้ไขหรือเสนอความคิดเห็นเพื่อเปลี่ยนแปลงร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓ ในวาระที่ ๒ หรือไม่ ... ถ้าไม่มีขอความเห็นชอบในวาระที่ ๒ ด้วยครับ

มติที่ประชุม มีมติเห็นชอบเป็นเอกฉันท์

ประธานสภาฯ เมื่อสมาชิกสภาเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖๓ ในวาระที่ ๒ (ขั้นแปรญัตติ) แล้ว ผมขอให้สมาชิกสภาฯ ได้พิจารณาในวาระที่ ๓ (ขั้นเห็นชอบให้ตราเป็นข้อบัญญัติ) ว่าจะเห็นชอบให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.๒๕๖๓ หรือไม่ ขอมติที่ประชุมครับ

มติที่ประชุม มีมติเห็นชอบเป็นเอกฉันท์ ให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.๒๕๖๓

**ระเบียบวาระที่ ๕ เรื่องที่เสนอใหม่**

 ไม่มี

**ระเบียบวาระที่ ๖ เรื่องอื่นๆ**

ประธานสภาฯ ในวาระการประชุมนี้ผมเห็นว่าพวกเราควรผ่านไปก่อนเนื่องจากขณะนี้ในที่ประชุมมีเพียงพวกเรา ไม่มีผู้บริหารอยู่ในที่ประชุม เมื่อที่ประชุมไม่มีเรื่องอะไรแล้ว ผมขอบคุณทุกท่านที่มาร่วมประชุมวันนี้ และได้เวลาอันสมควรแล้วผมขอปิดประชุม

 ปิดประชุมเวลา ๑๔.๐๐ น.

 ส.ต.ท.

 (เดชา วรรณมร)

 เลขานุการสภาองค์การบริหารส่วนตำบลบุพราหมณ์/ผู้บันทึกรายงานการประชุม

 (นายเสนอ เจริญราษฎร์) ประธานคณะกรรมการตรวจรายงานการประชุม

 (นายดาว ช่อทองสุวรรณ์) คณะกรรมการตรวจรายงานการประชุม

 (นายสวงค์ ฉิมกิ่ง) เลขานุการคณะกรรมการตรวจรายงานการประชุม

 (นายฉลอง แย้มจันทึก)

 ประธานสภาองค์การบริหารส่วนตำบลบุพราหมณ์/ผู้ตรวจบันทึกรายงานการประชุม